CELEX: 32016R0548
Language: lt
Date: 2016-04-08 00:00:00
Title: 2016 m. balandžio 8 d. Komisijos įgyvendinimo reglamentas (ES) 2016/548, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga diamofosas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

9.4.2016   
               
               
                  LT
               
               
                  Europos Sąjungos oficialusis leidinys
               
               
                  L 95/1
               
            KOMISIJOS ĮGYVENDINIMO REGLAMENTAS (ES) 2016/548
      2016 m. balandžio 8 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga diamofosas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
      kadangi:
      
                  (1)
               
               
                  remiantis Reglamento (EB) Nr. 1107/2009 23 straipsnio 3 dalimi, 2014 m. rugsėjo 29 d. Komisija gavo Institute Technique de l'Agriculture Biologique (ITAB) prašymą diamofosą patvirtinti kaip pagrindinę medžiagą. Kartu su paraiška pateikta informacija, kurios reikalaujama pagal 23 straipsnio 3 dalies antrą pastraipą;
               
            
                  (2)
               
               
                  Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2015 m. spalio 6 d. Tarnyba pateikė Komisijai techninę ataskaitą dėl susijusios medžiagos (2). 2015 m. gruodžio 11 d. Komisija pristatė peržiūros ataskaitą (3) ir šio reglamento projektą Augalų, gyvūnų, maisto ir pašarų nuolatiniam komitetui ir 2016 m. kovo 8 d. pateikė juos šio komiteto posėdyje;
               
            
                  (3)
               
               
                  diamofosą leista naudoti vynininkystėje Komisijos reglamentu (EB) Nr. 606/2009 (4);
               
            
                  (4)
               
               
                  pareiškėjo pateikti dokumentai rodo, kad diamofosas nėra daugiausia naudojamas augalų apsaugos tikslais, tačiau vis dėlto jį naudinga naudoti augalų apsaugos produkte, kurį sudaro ši medžiaga ir vanduo;
               
            
                  (5)
               
               
                  atlikus tyrimus nustatyta, kad diamofosas gali būti laikomas iš esmės atitinkančiu Reglamento (EB) Nr. 1107/2009 23 straipsnio reikalavimus, visų pirma dėl naudojimo atvejų, kurie buvo išnagrinėti ir išsamiai aprašyti Komisijos peržiūros ataskaitoje. Todėl tikslinga diamofosą patvirtinti kaip pagrindinę medžiagą;
               
            
                  (6)
               
               
                  tačiau pagal Reglamento (EB) Nr. 1107/2009 13 straipsnio 2 dalį kartu su jo 6 straipsniu ir atsižvelgiant į dabartines mokslo ir technikos žinias, būtina nustatyti tam tikras patvirtinimo sąlygas, kurios yra išsamiai aprašytos šio reglamento I priede;
               
            
                  (7)
               
               
                  pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (5) priedas turėtų būti atitinkamai iš dalies pakeistas;
               
            
                  (8)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Pagrindinės medžiagos patvirtinimas
      I priede nurodyta medžiaga diamofosas patvirtinama kaip pagrindinė medžiaga pagal tame priede nustatytas sąlygas.
      2 straipsnis
      Įgyvendinimo reglamento (ES) Nr. 540/2011 pakeitimai
      Įgyvendinimo reglamentas (ES) Nr. 540/2011 iš dalies keičiamas pagal šio reglamento II priedą.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. balandžio 8 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
         (2)  Europos maisto saugos tarnyba, 2015 m. Technical report on the outcome of the consultation with Member States and EFSA on the basic substance application for diammonium phosphate for use in plant protection as a non-lethal food attractant for fruit flies. EFSA papildomas leidinys 2015:EN-873. 34 psl.
      
         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
      
         (4)  2009 m. liepos 10 d. Komisijos reglamentas (EB) Nr. 606/2009, kuriuo nustatoma tam tikra Tarybos reglamento (EB) Nr. 479/2008 taikymo vynuogių produktų kategorijoms, vynininkystės metodams ir jų apribojimams tvarka (OL L 193, 2009 7 24, p. 1).
      
         (5)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
      
         I PRIEDAS
         
                     Bendrinis pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Patvirtinimo data
                  
                  
                     Konkrečios nuostatos
                  
               
                     Diamofosas
                     CAS Nr.: 7783–28–0
                  
                  
                     Diamonio hidrofosfatas
                  
                  
                     Enologinis laipsnis
                  
                  
                     2016 m. balandžio 29 d.
                  
                  
                     Diamofosas turi būti naudojamas laikantis konkrečių sąlygų, įtrauktų į diamofoso peržiūros ataskaitos (SANTE/12351/2015) išvadas, ypač į jos I ir II priedėlius.
                  
               
            (1)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.
      
      
         II PRIEDAS
         Įgyvendinimo reglamento (EB) Nr. 540/2011 priedo C dalis papildoma šiuo įrašu:
         
            
                        Numeris
                     
                     
                        Bendrinis pavadinimas, identifikavimo numeriai
                     
                     
                        IUPAC pavadinimas
                     
                     
                        Grynumas (*)
                        
                     
                     
                        Patvirtinimo data
                     
                     
                        Konkrečios nuostatos
                     
                  
                        „11
                     
                     
                        Diamofosas
                        CAS Nr.: 7783–28–0
                     
                     
                        Diamonio hidrofosfatas
                     
                     
                        Enologinis laipsnis
                     
                     
                        2016 m. balandžio 29 d.
                     
                     
                        Diamofosas turi būti naudojamas laikantis konkrečių sąlygų, įtrauktų į diamofoso peržiūros ataskaitos (SANTE/12351/2015) išvadas, ypač į jos I ir II priedėlius.“
                     
                  
         
            (*)  Išsamesnė informacija apie pagrindinės medžiagos tapatybę, specifikaciją ir naudojimo būdą pateikta peržiūros ataskaitoje.